Kerema

Kerema () – miestas Papua Naujosios Gvinėjos pietinėje dalyje, 220 km į šiaurės vakarus nuo Port Morsbio, Papua įlankos pakrantėje; Įlankos provincijos ir Keremos rajono centras. Miestas įsikūręs kalvotoje savanoje, Vailalos ir Lakekamu upių deltoje. Yra nedidelis uostas, oro uostas, plentas per Malalauą į Port Morsbį. Verčiamasi kaučiukmedžių, kokospalmių auginimu, žvejyba, žuvies (baramundžių, krevečių) apdirbimu.

Vyraujančios papuasų tautos – kakiaėjai, opajai, keurai, tairumai, toaripiai.

 Istorija 
XX a. 4-ajame dešimtmetyje australai aplink Keremą įveisė kaučiukmedžių plantacijas.

 Sportas 
 Gulf Komara FC – futbolas

 Šaltiniai 

Kategorija:Papua Naujosios Gvinėjos miestai